ai4bharat/Pralekha huggingface dataset:
மத்திய அமைச்சரவை
வானொலி மற்றும் தொலைக்காட்சித் துறையில் இந்தியாவுக்கும், வெளிநாட்டு ஒலி / ஒளிபரப்பாளர்களுக்கும் இடையே கையெழுத்தான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல்
வானொலி மற்றும் தொலைக்காட்சித் துறையில் இந்தியாவுக்கும், வெளிநாட்டு ஒலி / ஒளிபரப்பாளர்களுக்கும் இடையே கையெழுத்தான புரிந்துணர்வு ஒப்பந்தங்களுக்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் வழங்கியுள்ளது.
பயன்கள்:
1) அரசு ஒலி / ஒளிபரப்பு நிறுவனங்கள் புதிய பார்வைகளைப் பெறுதல்,
2) புதிய தொழில்நுட்பங்கள் மற்றும் கடுமையான போட்டிகளை எதிர்கொள்ள புதிய உத்திகளை உருவாக்குதல்,
3) ஊடகத் தாராளமயம்,
4) உலகமயம் ஆகியவற்றுக்கு வெளிநாட்டு ஒலி / ஒளிபரப்பாளர்களுடன் செய்து கொண்ட புரிந்துணர்வு ஒப்பந்தங்கள் உதவும்.
மத்திய அமைச்சரவை
இந்தியாவுக்கும் பெல்ஜியத்துக்கும் இடையில் நாடு கடத்தும் ஒப்பந்தத்திற்கு ஏற்பளிப்பு வழங்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும் பெல்ஜியத்துக்கும் இடையில் நாடு கடத்தும் ஒப்பந்தத்திற்கு ஏற்பளிப்பு வழங்க ஒப்புதல் அளிக்கப்பட்டது.
சிறப்பம்சங்கள்
ஒப்பந்தத்தின் சிறப்பம்சங்கள் பின்வரும் வகைகளில் இருக்கும்:
நாடு கடத்தி அனுப்பும் கட்டாயக் கடமை
இந்த ஒப்பந்தத்தில் கையெழுத்திட்டுள்ள ஏதாவது ஒரு நாட்டில், கையெழுத்திட்டுள்ள இன்னொரு நாட்டில் குற்றஞ்சாட்டப்பட்ட அல்லது தண்டனை பெற்ற நபர் இருப்பதாகத் தெரிய வந்தால் அவரைப் பிடித்து நாடுகடத்தி அனுப்பி வைக்க ஒப்புக்கொள்ளப்படுகிறது.
ஒப்படைக்கும் அவசியம் உள்ள குற்றங்கள்
பிடித்து ஒப்படைக்க வேண்டிய அளவிற்கான குற்றங்கள் என்பது, இரு நாடுகளிலும் ஓராண்டு அல்லது அதற்கும் மேற்பட்ட காலத்துக்கு கடும் தண்டனை விதிக்க வகை செய்யும் சட்டங்களின் கீழ் குற்றம் இழைத்தவராக இருப்பார். குற்றவாளி ஒருவரை பிடித்து ஒப்படைக்குமாறு கோரிக்கை வைக்கப்பட்டால், கோரிக்கை வைக்கும் சமயத்தில், அந்த நபர் இன்னும் ஆறு மாதங்களுக்கு மேல் தண்டனையை கழிக்க வேண்டியவராக இருத்தல் வேண்டும். வரி விதிப்பு அல்லது வருவாய் அல்லது நிதி சார்ந்த ஏதாவது ஒரு செயல்பாடு ஆகியவற்றின் கீழான குற்றங்கள் இந்த ஒப்பந்தத்தின் வரம்பிற்குள் வரும்.
மறுக்கும் உரிமைக்கான காரணங்கள்
இந்த ஒப்பந்தத்தின் கீழ், பின்வரும் காரணங்களால் கோரிக்கை மறுக்கப்படலாம்:
அரசியல் குற்றமாக இருந்தால் மறுக்கலாம். இருந்தபோதிலும், அரசியல் குற்றங்களாக எவையெல்லாம் வராது என்று சில குற்றச் செயல்கள் இந்த ஒப்பந்தத்தில் குறிப்பிடப்பட்டுள்ளன.
ராணுவக் குற்றச் செயலுக்காக நாடு கடத்த அனுமதி கோரினால் மறுக்கலாம்.
இனம், மதம், பாலினம், நாடு பாகுபாடு அடிப்படையிலோ அல்லது அரசியல் கருத்து வேறுபாடு காரணமாகவோ தண்டிக்க வேண்டும் என்ற காணத்திற்காக மட்டும் தொடரும் வழக்கின் அடிப்படையிலானதாக இருந்தால் மறுக்கலாம்.
தண்டனைக் காலத்தை அமல் செய்வதற்கான வழக்கு காலாவதியாகி இருந்தால் மறுக்கலாம்.
தேசத்தவர்களை நாடு கடத்துதல்
தங்கள் தேசத்தவர்களை நாடுகடத்தி அனுப்புவது விருப்ப உரிமை அடிப்படையிலானது. குற்றம் நடந்தபோது அவர் எந்த தேசத்தவராக இருந்தார் என்ற அடிப்படையில் அது முடிவு செய்யப்படும்.
-----
(
பிரதமர் அலுவலகம்
சத்ரபதி சிவாஜி மகராஜ் பிறந்தநாளில் அவருக்குப் பிரதமர் தலை வணங்கினார்
சத்ரபதி சிவாஜி மகராஜ் பிறந்தநாளில் அவருக்குப் பிரதமர் திரு.நரேந்திர மோடி புகழாரம் சூட்டினார். அவரது தன்னிகரற்ற தலைமைத்துவம் மற்றும் சமூக நலனுக்கான முக்கியத்துவம் பல தலைமுறை மக்களுக்கு ஊக்கமளிப்பதாக இருக்கும் என்றும் பிரதமர் கூறினார்.
டுவிட்டரில் பிரதமர் கூறியிருப்பதாவது;
“சத்ரபதி சிவாஜி மகராஜ் பிறந்தநாளில் அவருக்கு நான் தலை வணங்குகிறேன். அவரது தன்னிகரற்ற தலைமைத்துவம் மற்றும் சமூக நலனுக்கான முக்கியத்துவம் பல தலைமுறை மக்களுக்கு ஊக்கமளிப்பதாக இருக்கும். வாய்மை மற்றும் நீதியின் மாண்புகளுக்காக முன்னிற்கும்போது அவர் சமரசம் செய்து கொள்ளாதவராக இருந்தார். அவரது தொலைநோக்குப் பார்வையை நிறைவு செய்வதற்கு நாங்கள் உறுதிபூண்டுள்ளோம்.”
மின்னணு மற்றும் தகவல் தொழில்நுட்பம்
டிஜிட்டல் பொருளாதாரப் பணிக்குழுவின் முதல் கூட்டத்தின் 2-ம் நாள் நிகழ்வு
டிஜிட்டல் பொருளாதாரப் பணிக்குழுவின் முதல் கூட்டத்தின் 2ம் நாள் நிகழ்ச்சி சிறப்பாக நடைபெற்றது. இதில் ஜி-20 உறுப்பு நாடுகளின் பிரதிநிதிகள், எட்டு நாடுகளின் சிறப்பு அழைப்பாளர்கள் உள்ளிட்ட பலர் கலந்துகொண்டனர். டிஜிட்டல் பொருளாதாரத்தில், டிஜிட்டல் பொது உள்கட்டமைப்பு வசதிகள், சைபர் பாதுகாப்பு ஆகியவையே இந்தக் கூட்டத்தின் முக்கிய விவாத அம்சங்களாக இடம்பெற்றிருந்தன. மத்திய மின்னணுவியல் மற்றும் தகவல் தொழில்நுட்பத்துறை இணைச்செயலாளர் திரு சுஷில் பால் அனைவரையும் வரவேற்றார்.
இக்கூட்டத்தில் பேசிய மத்திய மின்னணுவியல் மற்றும் தகவல் தொழில்நுட்பத்துறைச் செயலாளரும், டிஜிட்டல் பொருளாதாரப் பணிக்குழுவின் தலைவருமான அகிலேஷ் குமார் ஷர்மா, மக்கள் அனைவரும் தொழில் நுட்பத்தால் பயன்பெறுவதை உறுதி செய்வதே மத்திய அரசின் குறிக்கோள் என்றார். இதன்படி டிஜிட்டல் பரிமாற்றத்திற்கு, டிஜிட்டல் பொது உள்கட்டமைப்பு வசதிகள் மிகவும் முக்கியம் என்று குறிப்பிட்ட அவர், டிஜிட்டல் பொருளாதாரத்தின் சைபர் பாதுகாப்பின் பங்கு இன்றியமையாதது என்றும், இதற்கு டிஜிட்டல் திறன்கள் பெரிதும் பயன்படும் எனவும் கூறினார்.
தொடர்ந்து உரையாற்றிய ஜி20 நாடுகளின் இந்தியப் பிரதிநிதி திரு அமிதாப்காந்த், பாதுகாப்பு, நல்லாட்சி, சமூகசேவை ஆகியவற்றை உள்ளடக்கிய டிஜிட்டல் பொது உள்கட்டமைப்பு வசதிகள் குறித்து விளக்கினார். மேலும், இந்தியாவின் டிஜிட்டல் உள்கட்டமைப்பு வசதிகளான ஆதார், கோவின், டிஜிட்டல் லாக்கர் உள்ளிட்டவற்றில் வெற்றிகரமாக செயல்பாடுகள் குறித்தும் எடுத்துரைத்தார்.
இந்தக் கூட்டத்தில் இந்தோனேஷியா மற்றும் பிரேசில் நாடுகளின் உறுப்பினர்களும் உரையாற்றினர்.
-------------
AP/ES/RS/GK
(Visitor Counter : 164
மனித வள மேம்பாட்டு அமைச்சகம்
நிகர்நிலைப் பல்கலைக்கழகங்களில் மருத்துவ படிப்புக்கான கட்டணத்தை முறைப்படுத்த யுஜிசி குழு
2017-ல் தாக்கல் செய்யப்பட்ட 14232 மற்றும் 17778 எண்ணுள்ள ரிட் மனுக்கள் மீது சென்னை உயர்நீதிமன்றம் 26.04.2018-ல் அளித்த தீர்ப்பைத் தொடர்ந்து மருத்துவ மற்றும் பல் மருத்துவ படிப்புகளுக்கு சுயநிதி நிகர்நிலைப் பல்கலைக்கழகங்கள் கட்டணம் வசூலிப்பதை முறைப்படுத்த புதுதில்லியில் உள்ள எய்ம்ஸ் மருத்துவமனையின் முன்னாள் இயக்குநர் பேராசிரியர் ஆர்.சி.டேக்கா தலைமையில் குழு ஒன்றை பல்கலைக்கழக மானியக்குழு  அமைத்துள்ளது.
மாநிலங்களவையில் இன்று  எழுத்து மூலம் அளித்த பதிலில் மனிதவள மேம்பாட்டுத்துறை இணையமைச்சர் டாக்டர். சத்யபால் சிங் இந்தத் தகவலைத் தெரிவித்தார்.
-----
(Visitor Counter : 75
தேர்தல் ஆணையம்
மேகாலயா, நாகாலாந்து, திரிபுரா 2023- சட்டப்பேரவை பொதுத்தேர்தல்
நடப்பாண்டு  நடைபெற உள்ள மேகாலயா, நாகாலாந்து, திரிபுரா சட்டப்பேரவை பொதுத்தேர்தலுக்கான அறிவிக்கையை தேர்தல் ஆணையம் வெளியிட்டுள்ளது.
அதன்படி திரிபுராவில் மொத்தமுள்ள 60 சட்டப்பேரவைத் தொகுதிகளில் 21  ஜனவரி 2023-அன்று வேட்பு மனு தாக்கல் தொடங்குகிறது. வேட்பு மனுவை தாக்கல் செய்ய 30  ஜனவரி 2023 அன்று கடைசி நாளாகும். வேட்புமனு மீதான பரிசீலனை 31  ஜனவரி 2023 அன்று நடைபெற உள்ளது. வேட்புமனுவை திரும்ப பெற 2  பிப்ரவரி 2023 கடைசி நாளாகும். வாக்கு பதிவு 16  பிப்ரவரி 2023 அன்று நடைபெற உள்ளது. வாக்கு எண்ணிக்கை 2  மார்ச் 2023 அன்று நடைபெற உள்ளது.
மேகாலயா, நாகாலாந்து மாநிலங்களில் உள்ள 60 சட்டப்பேரவை தொகுதிகளிலும் வேட்புமனு தாக்கல் 31  ஜனவரி 2023 அன்று தொடங்குகிறது. வேட்பு மனுவை தாக்கல் செய்ய 7  பிப்ரவரி 2023 கடைசி நாளாகும். வேட்பு மனு மீதான பரிசீலனை 8  பிப்ரவரி 2023 அன்று நடைபெற உள்ளது. வேட்புமனுவை திரும்ப பெற 10  பிப்ரவரி 2023 கடைசி நாளாகும். வாக்குப் பதிவு 27  பிப்ரவரி 2023 அன்று நடைபெற உள்ளது. வாக்கு எண்ணிக்கை 2  மார்ச் 2023 அன்று நடைபெற உள்ளது.
------------
PLM/IR/RS/KRS
(Visitor Counter : 86
பழங்குடியினர் நலத்துறை அமைச்சகம்
தனது 33-வது நிறுவன நாளில் ட்ரைஃபெட் நிறுவனம் தனது சொந்த மெய்நிகர் அலுவலக நெட்வொர்க்கை துவக்கியது
இந்திய பழங்குடியின கூட்டுறவு விற்பனை வளர்ச்சி கூட்டமைப்பான ட்ரைஃபெட், தனது 33-வது நிறுவன நாளான ஆகஸ்ட் ஆறாம் தேதியன்று, பழங்குடியின மக்களின் வாழ்வாதாரத்தை மேம்படுத்தும் நடவடிக்கைகளின் ஒரு பகுதியாக, தனது சொந்த மெய்நிகர் அலுவலக நெட்வொர்க்கைத் துவக்கியுள்ளது.
இந்த மெய்நிகர் அலுவலக நெட்வொர்க், 81 ஆன்லைன் வொர்க்ஸ்டேஷன்களுடன் நூற்றுக்கும் அதிகமான மாநிலம் மற்றும் முகமை வொர்க்ஸ்டேஷன்களுடன் இணைக்கப்பட்டுள்ளது. இது, பழங்குடியின மக்களை மைய நீரோட்ட வளர்ச்சியில் இணைப்பதற்கான முயற்சியாகும்.
---
(Visitor Counter : 105
பிரதமர் அலுவலகம்
இந்தியாவின் ஜி20 தலைமைத்துவம் தொடர்பான பல்வேறு பிரச்சினைகள் குறித்த தமது எண்ணங்களை மணிகன்ட்ரோலுக்கு அளித்த பிரத்யேக பேட்டியில் பிரதமர் பகிர்ந்துள்ளார்
இந்தியாவின் உலகளாவிய பங்கு மற்றும் புவிசார் அரசியலின் சவால்கள், நம்பகமான உலகளாவிய நிறுவனங்களின் முக்கியத்துவம் குறித்த அவரது பார்வையையும் பகிர்ந்துள்ளார்
இந்தியாவின் ஜி20 தலைமைத்துவம் தொடர்பான பல்வேறு பிரச்சனைகள் குறித்த தமது எண்ணங்களை மணிகன்ட்ரோலுக்கு அளித்த சிறப்பு நேர்காணலில் பிரதமர் திரு நரேந்திர மோடி பகிர்ந்துள்ளார்.
இந்தியாவின் உலகளாவிய பங்கு மற்றும் புவிசார் அரசியலின் சவால்கள், நம்பகமான உலகளாவிய நிறுவனங்களின் முக்கியத்துவம் குறித்த தமது தொலைநோக்குப் பார்வையையும் இந்த நேர்காணலின் போது திரு மோடி பகிர்ந்தார்.
பிரதமரின் உரையாடல் குறித்த மணிகன்ட்ரோலின் சமூக ஊடக எக்ஸ் தள பதிவிற்கு பதிலளித்து பிரதமர் கூறியிருப்பதாவது:
"இந்தியாவின் ஜி20 தலைமைத்துவம், உலகளாவிய நல்வாழ்வுக்கான இந்தியாவின் தொலைநோக்குப் பார்வை, நமது வளர்ச்சியின் முன்னேற்றங்கள் மற்றும் பல்வேறு பிரச்சினைகள் தொடர்பான எனது கருத்துக்களை மணிகன்ட்ரோல் @moneycontrolcom உடன் இந்த நேர்காணலில் பகிர்ந்து கொண்டேன்.”
https://www.moneycontrol.com/news/pm-narendra-modi-interview/
பிரதமர் அலுவலகம்
இந்தியாவின் ஏற்றுமதி வேகமாக உயர்ந்து வருவதாகவும், இந்தியாவின் திறனை உலகத் தரவரிசை நிறுவனங்கள் அங்கீகரித்துள்ளதாகவும் பிரதமர் கூறினார்
77-வது சுதந்திர தினத்தை முன்னிட்டு செங்கோட்டையின் கொத்தளத்தில் இருந்து உரையாற்றிய பிரதமர் திரு. நரேந்திர மோடி, இந்தியாவின் ஏற்றுமதி வேகமாக உயர்ந்து வருவதாகவும், இந்தியா இதனை இப்போது நிறுத்தாது என்று உலக நாடுகள் கூறி வருவதாகவும் தெரிவித்தார். உலகத் தரவரிசை நிறுவனங்கள் இந்தியாவைப் பாராட்டுகின்றன. கொரோனாவுக்குப் பிந்தைய புதிய உலக ஒழுங்கில், இந்தியர்களின் திறன் அங்கீகரிக்கப்படுகிறது என்று அவர் கூறினார். உலகளாவிய விநியோகத் தொடர்கள் சீர்குலைந்த நேரத்தில், மனிதத் தேவைகளில் கவனம் செலுத்துவதன் மூலமாகவே தீர்வுகளை எட்ட முடியும் என்பதை நாங்கள் உலகிற்கு உணர்த்தினோம் என்று அவர் கூறினார். இந்தியா இன்று, வளரும் நாடுகளின் குரலாக மாறியுள்ளது என்றும், இந்தியப் பொருளாதாரம் இப்போது உலகளாவிய விநியோகத் தொடரின் ஒரு பகுதியாக உள்ளது என்றும், இது நிலைத்தன்மையை வழங்குகிறது என்றும் பிரதமர் கூறினார்.
ஸ்டார்ட் அப்கள் குறித்து பேசிய பிரதமர், இந்திய இளைஞர்கள் நாட்டை உலகின் முதல் மூன்று ஸ்டார்ட் அப் சூழல் அமைப்புகளில் ஒன்றாக வைத்துள்ளனர் என்றார். உலக இளைஞர்கள் இந்திய இளைஞர்களின் வளர்ச்சியையும், திறனையும் கண்டு வியப்படைகிறார்கள் என்று அவர் மேலும் கூறினார். இன்றைய உலகம் தொழில்நுட்பத்தால் இயக்கப்படுகிறது, தொழில்நுட்பத்தில் இந்தியாவிடம் உள்ள திறமையை வைத்துப் பார்க்கும்போது, உலகில் நாம் முக்கியப் பங்கு வகிக்க வேண்டும். மிகவும் வளர்ந்த நாடுகளின் உலகத் தலைவர்கள் டிஜிட்டல் இந்தியாவின் வெற்றியை அங்கீகரித்துள்ளதாகவும், இந்த முன்முயற்சிகளைப் பற்றி மேலும் அறிய விரும்புவதாகவும் பிரதமர் குறிப்பிட்டார்.
பிரதமர் அலுவலகம்
சீனாவின் சிங்டா நகருக்குப் புறப்படுவதற்கு முன்பு பிரதமர் வெளியிட்ட அறிக்கை
சீனாவில் உள்ள சிங்டாவுக்கு பயணம் மேற்கொள்வதற்கு முன் பிரதமர் திரு நரேந்திர மோடி வெளியிட்ட அறிக்கையின் முழு விவரம்.
“ஷாங்காய் ஒத்துழைப்பு அமைப்பின்  அரசுத்தலைவர்கள் மன்றத்தின் வருடாந்திர கூட்டத்தில் பங்கேற்பதற்காக சீனாவில் உள்ள சிங்டாவுக்கு நான் பயணம் மேற்கொள்கிறேன்.
இந்த மன்றத்தின் முழு உறுப்பினர் ஆன பின் நடைபெறும் முதலாவது கூட்டத்தில் இந்திய தூதுக்குழுவிற்கு தலைமையேற்று செல்வதற்கு நான் மகிழ்ச்சியடைகிறேன். போக்குவரத்துத் தொடர்பு, வர்த்தகம், பழக்க வழக்கங்கள், சட்டம், சுகாதாரம், வேளாண்மை ஆகியவற்றில் ஒத்துழைப்பை மேம்படுத்துவதற்கும், சுற்றுச்சூழலைப் பாதுகாக்கவும், பேரிடர் அபாயங்களை குறைக்கவும், மக்களோடு மக்களின் உறவுகளை வளர்க்கவும், பயங்கரவாதம், பிரிவினைவாதம், தீவிரவாதம் ஆகியவற்றுக்கு எதிராக போராடுவது உள்ளிட்ட ஒத்துழைப்புக்கான மிக உயர்ந்த நிகழ்ச்சி நிரலை எஸ்.சி.ஓ. கொண்டிருக்கிறது. எஸ்.சி.ஓ-வில் இந்தியா முழு உறுப்பினரான பிறகு கடந்த ஓராண்டில், இந்த அமைப்போடும், அதன் உறுப்பு நாடுகளோடும் இந்த விஷயங்களில் கணிசமான வளர்ச்சி ஏற்பட்டுள்ளது. சிங்டா உச்சிமாநாடு எஸ்.சி.ஓ நிகழ்ச்சி நிரலை மேலும் வளப்படுத்தும் என்றும், எஸ்.சி.ஓ-உடன் இந்தியாவின் செயல்பாட்டுக்கு புதிய தொடக்கத்தை கொண்டுவரும் என்றும், நான் நம்புகிறேன்.
எஸ்.சி.ஓ-வின் உறுப்பு நாடுகளுடன் இந்தியா ஆழமான பல்வகை பரிமாணங்களைக் கொண்ட உறவுகளைப் பராமரித்து வருகிறது. எஸ்.சி.ஓ. உச்சிமாநாட்டின் ஒரு பகுதியாக எஸ்.சி.ஓ. உறுப்பு நாடுகளின் அரசுத்தலைவர்கள் உட்பட வேறு பல தலைவர்களை சந்திக்கவும், கருத்துக்களைப் பரிமாறிக்கொள்வதற்குமான வாய்ப்பை நான் பெற்றிருக்கிறேன்”.
-------
(Visitor Counter : 94
நிலக்கரி அமைச்சகம்
நிலக்கரி மற்றும் சுரங்கத்துறை இணையமைச்சராக திரு தன்வே ராவ்சாஹேப் தாதாராவ் பொறுப்பேற்பு
நிலக்கரி மற்றும் சுரங்கத்துறை இணையமைச்சராக திரு தன்வே ராவ்சாஹேப் தாதாராவ் இன்று பொறுப்பேற்றார். இத்துறைகளுடன், இவருக்கு ரயில்வே இணையமைச்சர் பொறுப்பும் கூடுதலாக வழங்கப்பட்டுள்ளது.
இதற்காக திரு தன்வே ராவ்சாஹேப் தாதாராவுக்கு மத்திய அமைச்சர் திரு பிரகலாத் ஜோஷி வாழ்த்து தெரிவித்துள்ளார்.
இந்நிகழ்ச்சியில் நிலக்கரித்துறை செயலாளர் திரு அனில் குமார் ஜெயின், சுரங்கத்துறை செயலாளர் திரு அலோக் டாண்டன் மற்றும் மூத்த அதிகாரிகள் கலந்துக் கொண்டனர்.
----
(Visitor Counter : 138
நிதி அமைச்சகம்
திருமதி நிர்மலா சீதாராமன் மத்திய நிதி மற்றும் பெரும் நிறுவனங்கள் விவகாரத் துறை அமைச்சராக பொறுப்பேற்றுக்கொண்டார்
திருமதி நிர்மலா சீதாராமன் மத்திய நிதி மற்றும் பெரும் நிறுவனங்கள் விவகாரத் துறை அமைச்சராக இன்று  பொறுப்பேற்றுக் கொண்டார்.
அவரது அலுவலகத்தில், நிதி மற்றும் பெரும் நிறுவனங்கள் விவகாரத்துறை மத்திய இணை அமைச்சராக பொறுப்பேற்க உள்ள திரு அனுராக் சிங் தாகூர், நிதிச்செயலர் திரு சுபாஷ் சந்திர கர்க் மற்றும் அமைச்சகத்தின் இதரச் செயலர்கள் அவரை வரவேற்றனர். மத்திய நிதி மற்றும் பெரும் நிறுவனங்கள் விவகாரத்துறையின் முழுமையான பொறுப்பை வகிக்கும் முதல் பெண்மணி திருமதி நிர்மலா சீதாராமன் ஆவார்.
பொறுப்பேற்ற பிறகு நிதி மற்றும் பெரும் நிறுவனங்கள் விவாகரத்துறை அமைச்சகத்தின் பல்வேறு பிரிவுகளைச் சேர்ந்த செயலர்கள், அமைச்சகத்தின் முக்கியமான முன் முயற்சிகள் மற்றும் கொள்கைகள் பற்றி அமைச்சருக்கு விரிவாக எடுத்துத்துரைத்தார். மேலும், தற்போதுள்ள பிரச்சினைகள் மற்றும் இந்திய பொருளாதாரத்தின் முன்பு உள்ள சவால்கள் குறித்தும் அவருக்கு விளக்கம் அளித்தனர்.
--
(Visitor Counter : 85
ரசாயனம் மற்றும் உரங்கள் அமைச்சகம்
மருந்து துறையில் உள்நாட்டு திறன் மேம்பாட்டுக்கு உகந்த சூழலை உருவாக்க பல்வேறு நடவடிக்கைகளை மருந்துகள் துறை எடுத்துள்ளது- திரு. கவுடா
மருந்துத் துறையில் உள்நாட்டுத் திறன் மேம்பாட்டுக்கு உகந்த சூழலை உருவாக்க பல்வேறு நடவடிக்கைகளை தமது மருந்துகள் துறை எடுத்துள்ளதாக மத்திய ரசாயனம் மற்றும் உரத்துறை அமைச்சர் திரு. டி.வி. சதானந்த கவுடா கூறியுள்ளார். “இந்தியாவின் மருந்துத் தொழில்துறை, இந்தியாவுக்கு மட்டுமல்லாமல் உலகம் முழுவதற்கும் ஒரு பெரிய சொத்து. மருந்துகளின் விலைகளை, குறிப்பாக வளரும் நாடுகளில் குறைப்பதில் அது பெரும் பங்கு விகித்துள்ளது’’, என்று பிரதமர் திரு.நரேந்திர மோடி அண்மையில் கூறியதை அவர் சுட்டிக்காட்டினார்.
தற்சார்பு இந்தியா பயணத்தில் மெட்டெக் என்னும் சிஐஐ-யின் 12-வது மெட்டெக் உலக உச்சிமாநாட்டின் துவக்க அமர்வில் உரையாற்றிய திரு.கவுடா, நாட்டின் மருந்துப் பாதுகாப்பை வலுப்படுத்த, மருந்துத் துறையில் தற்சார்பு இந்தியாவை உருவாக்க அரசு உறுதி பூண்டுள்ளதாகத் தெரிவித்தார். நாடு முழுவதும் மூன்று மருந்துப் பூங்காத் தொகுப்புகள், நான்கு மருத்துவ உபகரணப் பூங்காக்களை உருவாக்க பல்வேறு திட்டங்களை அரசு தொடங்கியுள்ளது. இந்தப் பூங்காக்களில், பொதுக் கட்டமைப்பு வசதிகளை உருவாக்க மத்திய அரசின் உதவியை அதிகரிப்பது தவிர, மருந்துத் தொகுப்புகள் மற்றும் மருத்துவ உபகரணங்களை உற்பத்தி செய்பவர்களுக்கு திறன் அடிப்படையிலான ஊக்கத்தொகையையும் மத்திய அரசு வழங்கும்.
2021-22-ஆம் நிதியாண்டு முதல் 2025-26 வரையிலான ஐந்து ஆண்டு காலத்துக்கு ,விற்பனை அதிகரிப்புக்கு 5 சதவீத விகிதத்தில், மொத்தம் ரூ.3420 கோடி அளவுக்கு ஊக்கத்தொகையை மத்திய அரசு வழங்கும் என அமைச்சர் தெரிவித்தார். இந்தத் திட்டத்திற்கான அலகுகளைத் தேர்வு செய்ய மதிப்பீட்டு அளவுகோல்களை மருந்துகள் துறை ஏற்கனவே 2020 ஜூலை 27-ஆம் தேதி வெளியிட்டது. விண்ணப்பங்களைத் தாக்கல் செய்ய 120 நாட்கள் அவகாசம் அளிக்கப்பட்டுள்ளது. இத்திட்டத்தின் பயன்களை நிறுவனங்கள் பெறுவதற்கு இது சரியான தருணம் என்று அவர் கூறினார்.
மருந்துத் தொகுப்பு மற்றும் மருத்துவ உபகரணப் பூங்காக்களை உருவாக்கும் திட்டங்கள் மொத்தம் ரூ.77,900 கோடி அளவுக்கு முதலீட்டை ஈர்க்கும் என்று எதிர்பார்க்கப்படுகிறது. இதன் மூலம் 2,55,000 வேலை வாய்ப்புகள் உருவாகும் என திரு.கவுடா தெரிவித்தார். “மருத்துவ உபகரணப் பிரிவில் மட்டும், ரூ.40,000 கோடிக்கு முதலீடும், 1,40,000 புதிய வேலை வாய்ப்புகளும் இருக்கும் “ என்று அவர் கூறினார்.
பிரதமர் அலுவலகம்
ரஷ்ய கூட்டமைப்பின் பாதுகாப்பு குழு செயலாளர் திரு நிகோலாய் பட்ருஷேவ் பிரதமர் திரு நரேந்திர மோடியை சந்தித்தார்
ரஷ்ய கூட்டமைப்பின் பாதுகாப்பு குழு செயலாளர் திரு நிகோலாய் பட்ருஷேவ் பிரதமர் திரு நரேந்திர மோடியை இன்று சந்தித்தார்.
தேசிய பாதுகாப்பு ஆலோசகர் மற்றும் வெளியுறவு அமைச்சரை முன்னதாக இன்று அவர் சந்தித்த போது நடைபெற்ற பலனளிக்கும் கருத்து பரிமாற்றங்கள் குறித்து பிரதமரிடம் விளக்கிய செயலாளர் திரு பட்ருஷேவ், இந்தியாவுடனான அதன் ‘சிறப்பான மற்றும் மதிப்புமிக்க கூட்டை’ மேலும் ஆழப்படுத்துவதற்கான ரஷ்யாவின் உறுதியை வெளிப்படுத்தினார்.
பிராந்தியத்தில் முக்கிய மாற்றங்கள் நடைபெற்று வரும் வேளையில் செயலாளர் திரு பட்ருஷேவ் தலைமையிலான குழுவின் வருகை குறித்து பிரதமர் பாராட்டு தெரிவித்தார்.
இந்திய-ரஷ்ய கூட்டின் மீது தொடர்ந்து கவனம் செலுத்தி வரும் அதிபர் திரு புடினுக்கு தமது நன்றியை தெரிவிக்குமாறு செயலாளர் திரு பட்ருஷேவை பிரதமர் கேட்டுக்கொண்டார். இருதரப்பு உச்சி மாநாட்டில் கலந்துகொள்வதற்காக இந்தியா வரவுள்ள அதிபர் திரு புடினின் வருகையை தாம் ஆவலுடன் எதிர்பார்ப்பதாக பிரதமர் கூறினார்.
(
பிரதமர் அலுவலகம்
ரக்ஷா பந்தன் பண்டிகையை முன்னிட்டு பிரதமர் நாட்டு மக்களுக்கு வாழ்த்து
ரக்ஷா பந்தன் பண்டிகையை முன்னிட்டு பிரதமர் திரு.நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார்
பிரதமர் பகிர்ந்துள்ள டுவிட்டர் பதிவில், “ரக்ஷா பந்தன் திருநாளை முன்னிட்டு நாட்டு மக்கள் அனைவருக்கும் எனது நல்வாழ்த்துகளைத் தெரிவித்துக் கொள்கிறேன்” என்று கூறியுள்ளார்.
(
மின்னணு மற்றும் தகவல் தொழில்நுட்பம்
2022-ம் ஆண்டு டிஜிட்டல் இந்தியா விருதுகளை நாளை வழங்குகிறார் குடியரசு தலைவர் திருமதி திரௌபதி முர்மு
2022 ஆம் ஆண்டுக்கான டிஜிட்டல் இந்தியா விருதுகளை குடியரசு தலைவர் திருமதி திரௌபதி முர்மு நாளை வழங்குகிறார்.
டிஜிட்டல் அதிகாரம் பெற்ற, அறிவுப் பொருளாதாரமாக இந்தியாவை மாற்றுவதற்கு மத்திய அரசு டிஜிட்டல் இந்தியா திட்டத்தை முன்னெடுத்துள்ளது. அனைத்து மட்டங்களிலும் உள்ள அரசு நிறுவனங்களால் புதுமையான டிஜிட்டல் முயற்சிகளை ஊக்குவித்து கௌரவிக்கும் வகையில் டிஜிட்டல் இந்தியா விருதுகள் வழங்கப்படுகின்றன. 2022-ம் ஆண்டுக்கான, டிஜிட்டல் இந்தியா விருதுகள், அரசு நிறுவனங்கள் மட்டுமல்லாமல், ஸ்டார்ட்-அப்கள் மற்றும் அடிமட்ட அளவிலான டிஜிட்டல் முன்முயற்சிகளையும் ஊக்குவிப்பதை நோக்கமாகக் கொண்டுள்ளது.
மத்திய மின்னணு மற்றும் தகவல் தொழில்நுட்பம், தொடர்புத்துறை, ரயில்வே அமைச்சர் திரு அஷ்வினி வைஷ்ணவ், மின்னணு மற்றும் தகவல் தொழில்நுட்ப அமைச்சகத்தின் செயலாளர்
திரு அல்கேஷ் குமார் சர்மா உள்ளிட்டோர் புதுதில்லி விஞ்ஞான் பவனில் நடைபெறும் நிகழ்ச்சியில் கலந்து கொள்கின்றனர்.
நாளை காலை 11 மணிக்குத் தொடங்கும் இந்த விருது வழங்கும் விழா தூர்தர்ஷனில் நேரடியாக ஒளிபரப்பப்படும்.
மத்திய அரசின் அமைச்சகங்கள்/ துறைகள்/ அலுவலகங்கள்/ நிறுவனங்கள், மாநில அரசு துறைகள்/ அலுவலகங்கள்/ நிறுவனங்கள், மாவட்ட நிர்வாகங்கள் மற்றும் வெளிநாடுகளில் உள்ள இந்திய தூதரகங்கள் ஆகியவை விருதுகளுக்கு விண்ணப்பிக்க தகுதியுடையவை.
ஏழு பிரிவுகளின் கீழ் விருதுகள் அறிவிக்கப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
கோவிட் -19க்கு எதிரான போராட்டத்தில் இந்தியா ஒரு முக்கியமான மைல்கல்லைக் கடக்கிறது. ஒரு நாளில் 10 லட்சத்துக்கும் மேற்பட்டவர்களை சோதிக்கிறது
கோவிட்-19 சோதனைகளை தினமும் 10 லட்சமாக அதிகரிக்கும் உறுதிமொழியைக் கடைப்பிடித்து, இன்று கோவிட்க்கு எதிரான போராட்டத்தில் இந்தியா குறிப்பிடத்தக்க மைல்கல்லை தாண்டியுள்ளது.
மத்திய மற்றும் மாநில / யூனியன் பிரதேச அரசாங்கங்கள் உறுதியுடன், நிலையான கவனம் செலுத்திய, ஒருங்கிணைந்த முயற்சிகளுக்கு ஒரு சான்றாக, இந்தியா கடந்த 24 மணி நேரத்தில் 1 மில்லியன் பரிசோதனைகளை நடத்தியுள்ளது. நேற்று 10,23,836 பரிசோதனைகள் செய்யப்பட்டுள்ள நிலையில், தினமும் 10 லட்சம் மாதிரிகளை பரிசோதிக்கும் தீர்மானத்தை இந்தியா எட்டியுள்ளது.
இந்த சாதனையுடன், இதுவரை ஒட்டுமொத்த சோதனைகள் 3.4 கோடிக்கு மேல்  என்ற நிலையை எட்டியுள்ளது.
நிலையான ஏற்றத்தில் தினசரி சோதனைகளின் எண்ணிக்கை அதிகரித்து வருகிறது. கடந்த மூன்று வாரங்களில் நடத்தபட்ட சராசரி தினசரி சோதனைகள் நாடு முழுவதும் கோவிட்-19 சோதனைகளை மேம்படுத்துவதில் ஏற்பட்ட முன்னேற்றத்தை வலுவாக சித்தரிக்கின்றன.
தீவிரமான சோதனையுடன் முன்னேறிய மாநிலங்கள் / யூனியன் பிரதேங்கள் தெரிவித்துள்ளபடி, கோவிட் நோய்த்தொற்று பாதித்தவர்கள் விகிதத்தில் ஒரு விரைவான சரிவு உள்ளது. அதிக எண்ணிக்கையிலான சோதனைகள் ஆரம்பத்தில் நோய்த் தொற்றால் பாதிக்கப்பட்டவர்கள் விகிதத்தின் உயர்வுக்கு வழிவகுக்கும் என்றாலும், உடனடி தனிமைப்படுத்தல், திறமையான கண்காணிப்பு மற்றும் சரியான நேரத்தில் பயனுள்ள மற்றும் மருத்துவ மேலாண்மை போன்ற பிற நடவடிக்கைகளுடன் இணைந்தால் இறுதியில் அது குறையும்.
மேம்பட்ட சோதனையுடன் இணைந்து, மத்திய மற்றும் மாநிலங்கள் / யூனியன் பிரதேசங்களின் கொள்கை முடிவுகள் நாடு முழுவதும் எளிதாக சோதனை செய்ய உதவுகின்றன. இது தினசரி சோதனைத் திறனை உயர்த்தியுள்ளது.
மேம்படுத்தப்பட்ட கண்டறியும் ஆய்வக கட்டமைப்பும் இந்த சாதனையில் ஒரு பெரும் பங்காற்றியுள்ளது . இன்று, நாட்டில் 1511 ஆய்வகங்கள், அரசுத்துறையில் 983 ஆய்வகங்கள் மற்றும் 528 தனியார் ஆய்வகங்கள் உள்ளன. அவை வருமாறு:
- Real-time RT PCR அடிப்படையிலான சோதனை ஆய்வகங்கள்: 778 
- TrueNat அடிப்படையிலான சோதனை ஆய்வகங்கள்: 615 
- CBNAT அடிப்படையிலான சோதனை ஆய்வகங்கள்: 118
பிரதமர் அலுவலகம்
சர் சோட்டு ராம் ஜி பிறந்த நாளில் பிரதமர் அவருக்கு அஞ்சலி செலுத்தினார்
சர் சோட்டு ராம் ஜி-யின் பிறந்த நாளன்று பிரதமர் திரு நரேந்திர மோடி அவருக்கு அஞ்சலி செலுத்தினார்.
விவசாயிகளுக்கு சர் சோட்டு ராம் ஜி ஆற்றிய சேவைகளை நினைவு கூர்ந்த பிரதமர், அவர் விவசாயிகளின் உரிமைக்காக மட்டும் போராடாமல், தொழிலாளர்கள், சமுதாயத்தின் பாதிக்கப்படக்கூடிய மற்றும் சுரண்டப்பட்டப் பிரிவினரின் குரலாகவும் விளங்கினார் என்று கூறினார். சமுதாயத்தின் முன்னேற்றத்திற்கு அவரது பங்களிப்பு என்றென்றும் நினைவுக் கூறப்படும் என்று பிரதமர் மேலும் கூறினார்.
------
(
ஆயுஷ்
பல பாலிவுட் பிரபலங்கள் 2020 சர்வதேச யோகா தினத்திற்கு  ஆதரவு அளிக்கின்றனர்
சர்வதேச யோகா தினம், 2020க்கு இன்னும் ஒரு நாள் தான் உள்ளது. நாடு கொவிட் - 19 தொற்றுநோயை எதிர்த்துப் போராடும் காலகட்டத்தில், அதன் ஆயத்த நடவடிக்கைகள் குறைத்து மதிப்பிடப்படுகின்றன. ஆயினும் கூட அவர்கள் ஒரு எழுச்சியைக் காண்கிறார்கள். தற்போதைய சூழ்நிலைகளில் வெகுஜனக் கூட்டங்கள் அறிவுறுத்தப்படாததால், ஆறாவது சர்வதேச யோக தினத்தை  குடும்பங்களுடன் அவரவர் வீட்டில் கொண்டாட ஆயுஷ் அமைச்சகத்தினால் ‘வீட்டில் யோகா, குடும்பத்துடன் யோகா’ ஊக்குவிக்கப்படுகிறது.
IDY 2020 இன் ஒரு பகுதியாக இருக்க ஏற்கனவே லட்சக்கணக்கான மக்கள் உறுதியளித்துள்ளனர், மேலும் யோகா நிகழ்ச்சிகளில் நல்லிணக்கத்தை அடைவது ஆயுஷ் அமைச்சகத்தின் குறிக்கோள்களில் ஒன்றாகும். ஜூன் 21, 2020 ஆம் தேதி காலை 07.00 மணிக்கு பங்கேற்பாளர்கள் பொதுவான யோகா நெறிமுறையின் அடிப்படையில், அவரவர் வீடுகளிலிருந்து யோகா பயிற்சியை மேற்கொள்வதன் மூலம் இதை அடைய முடியும். கூடுதலாக, ஆயுஷ் அமைச்சகம் பிரசார் பாரதியுடன் இணைந்து டி.டி. நேஷனலில் ஒரு பயிற்சியாளர் தலைமையிலான யோகா அமர்வை ஒளிபரப்ப ஏற்பாடுகளைச் செய்துள்ளது. இந்த தொலைக்காட்சி நிகழ்வின் முக்கிய சிறப்பம்சம் பிரதமரின் யோகா தின குறிப்புகள் ஆகும், இது காலை 6.30 மணிக்கு ஒளிபரப்பப்படும்.
ஆறாவது சர்வதேச யோகா தினத்தில் பங்கேற்க மக்களை ஊக்குவிக்கும் வண்ணம் பல பிரபலங்கள் மற்றும் செல்வாக்கு பெற்றவர்கள் ஊக்கமளிக்கும் செய்திகளையும், எண்ணங்களையும் பகிர்ந்துள்ளனர். அவர்களில் பிரபல திரைப்பட நடிகர்களான அக்ஷய் குமார், அனுஷ்கா சர்மா, மிலிந்த் சோமன், மற்றும் ஷில்பா ஷெட்டி குந்த்ரா உள்ளிட்ட சில பிரபலங்களும் அடங்குவர். ஆயுஷ் அமைச்சகத்துடன் பகிரப்பட்ட அவர்களின் விளம்பரச் செய்திகளில், பொறுமையாக, ஒழுக்கமாக நம் வாழ்க்கையை வழிநடத்த யோகா மட்டுமே வழி என்று அவர்கள் தெரிவித்துள்ளனர். யோகா என்பது உலகெங்கிலும் உள்ள மக்களை ஒரு பொதுவான காரணத்திற்காக ஒன்றிணைத்து அமைதி மற்றும் நல்லிணக்கத்தின் செய்தியைத் தெரிவிக்கும் ஒரு நடைமுறை என்றும் அவர்கள் வலியுறுத்தினர். இந்த யோக தினம் மற்றும் பிற யோகா தின செய்திகளை பேஸ்புக்  மற்றும் ஆயுஷ் அமைச்சகத்தின் பிற சமூக ஊடகப் பக்கங்களிலும் காணலாம்.
சர்வதேச யோகா தினத்திற்கு முன்கூட்டியே தயார் செய்ய பொதுமக்களுக்கு உதவுவதற்காக, ஆயுஷ் அமைச்சகம் அதன் டிஜிட்டல் வலைத்தளங்களான யோகா இணைய தளம் மூலம் யூடியூப், பேஸ்புக், ட்விட்டர் மற்றும் இன்ஸ்டாகிராம் போன்ற சமூக ஊடகங்களில் பல்வேறு ஆன்லைன் பயிற்சிகளை கிடைக்கச் செய்திருந்தது. தொலைக்காட்சிகளில் பல பொது யோகா நெறிமுறை அமர்வுகள் பரப்பப்பட்டதைத் தொடர்ந்து நாட்டின் பல்வேறு பகுதிகளிலிருந்து ஆயிரக்கணக்கான பார்வையாளர்கள் கலந்து கொண்டனர். இந்த எலக்ட்ரானிக் மற்றும் டிஜிட்டல் வளங்கள் சர்வதேச யோகா தினத்திற்கு முன்னதாக மக்கள் தங்கள் வீடுகளிலிருந்து யோகா கற்க ஏராளமான வாய்ப்புகளை வழங்கின.
புள்ளியியல் மற்றும் திட்ட அமலாக்கம் அமைச்சகம்
2022 ஜனவரி மாதத்திற்கான நுகர்வோர் விலைக் குறியீட்டு எண்கள்
புள்ளியியல் மற்றும் திட்ட அமலாக்க அமைச்சகத்தின், தேசியப் புள்ளியியல் அலுவலகம் , 2012=100 என்ற அடிப்படையில் கிராமப்புறம், நகர்ப்புறம், மற்றும் இரண்டும் இணைந்தவற்றுக்கான 2022-ஆம் ஆண்டின் ஜனவரி மாதத்திற்கான நுகர்வோர் விலை குறியீட்டு எண்களை வெளியிட்டுள்ளது.
நாடு முழுவதும் அனைத்து மாநிலங்கள் மற்றும் யூனியன் பிரதேசங்களில் உள்ள 1114 நகர்ப்புற சந்தைகளில் இருந்தும், 1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினரால், விலை குறித்த புள்ளி விவரங்கள் வாராந்திர பதிவேட்டில் சேகரிக்கப்படுகின்றன.
அகில இந்திய பணவீக்க விகிதமானது, பொது குறியீடுகள் மற்றும் புள்ளி விவரங்கள் அடிப்படையில் வெளியிடப்பட்டுள்ளது. 2022 ஜனவரி மாதத்தில் 99.7 சதவீதம் கிராமங்கள் மற்றும் 98.2 சதவீதம் நகர்ப்புற சந்தைகளில் இருந்து விலை விவரங்களை தேசிய புள்ளியியல் அலுவலகம் சேகரித்தது.
ஜனவரி மாதத்தில் பணவீக்க விகிதங்களை நுகர்வோர் விலைக் குறியீட்டின்  அடிப்படையில் சதவீதத்தில் கணக்கிட்டபோது, ஜனவரி மாதத்தில்  கிராமப்புறங்களில் 6.12 ஆகவும், நகரங்களில் 5.91 ஆகவும், இரண்டும் இணைந்து 6.01 ஆகவும் இருந்தன.
பணவீக்க விகிதங்களை நுகர்வோர் உணவு விலைக் குறியீட்டின் அடிப்படையில் சதவீதத்தில் கணக்கிட்டபோது, ஜனவரி மாதத்தில்  கிராமப்புறங்களில் 5.18 ஆகவும், நகரங்களில் 5.88 ஆகவும், இரண்டும் இணைந்து 5.43 ஆகவும் இருந்தன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798312